**MERILA OCENJEVANJA ITS – CAMINO**

**OBLIKE IN NAČINI OCENJEVANJA ZNANJA**

**Dijak mora v šolskem letu**

 **pridobiti:**

• 2 pisni oceni (jezik + 1 vprašanje GEO)

• 1 ustno oceno (jezik) (\* glej »Opombo«)

• oceno končnega izdelka

**ter opraviti:**

• 1 ustno predstavitev s področja geografije (opravil/ni opravil)

• portfolio (opravil/ni opravil)

**\* Opomba:** če bodo dijaki izpeljali pot v Španijo v tem šol. letu , se lahko način ustnega ocenjevanja temu prilagodi.

**Pri vseh zahtevanih nalogah je pomembno, da se dijak drži zahtevanih rokov, saj to vpliva na oblikovanje končne ocene.**

**PORTFOLIO**

**Dijak mora ob koncu šolskega leta v portfoliju imeti:**

* dnevnik evidence sprotnega dela
* pisni izdelek (s področja geografije - priprava na ustno predstavitev)
* izpolnjeni ostale delovne liste
* končni izdelek  (predviden rok: do 4. 5. 2020)
* izvedba izdelka (interaktivna izvedba ali dejanska ekskurzija)
* upoštevati dogovorjene roke

**Kriterij:** OPRAVIL - NI OPRAVIL

**KRITERIJI OCENJEVANJA:**

**●     za obe pisni oceni -** naloge se ocenijo po kriteriju za ocenjevanje pisnih nalog objektivnega tipa:

0 %−49 % = 1

50 %−64 % = 2

65 %−79 % =  3

80 %−89 % =4

90 %−100 %= 5

**●     za določene izdelke bomo izvedli skupno oblikovanje meril in kriterijev ocenjevanja  (\*)**

**MERILA OCENJEVANJA**

**Pisni izdelek, test znanja:**

**Pri pisnem ocenjevanju ocenjujemo:** zmožnost pisanja, slušno in bralno razumevanje, zmožnost rabe jezikovnih struktur, bogastvo besedišča in njegovo rabo ter občasno tudi poznavanje tem povezanih s kulturo in civilizacijo in geografijo.

**Ustna ocena - govorni nastop**

Pri ustnem ocenjevanju se vrednoti dijakovo poznavanje besedišča, pravilnost izgovorjave, slovnična pravilnost, poznavanje teme, jasnost izražanja misli in gladkost govora. Komunikacija poteka do 20 minut, učitelj pa dijakovo znanje oceni takoj po končanem izpraševanju**.**

**Ustno ocenjevanje**

**Pri ustnem ocenjevanju (jezik) upoštevamo naslednje kriterije:**

**ocena nezadostno**: skromno besedišče; nepovezan govor in zaradi pogoste napačne

rabe posameznih jezikovnih elementov nerazumljiv. Njegovo/Njeno znanje ne zadošča za razumevanje.

**ocena zadostno:** dijak/inja se izraža s kratkimi povedmi, pogovor je možen v omejenem obsegu; za odzivanje na pobude potrebuje več časa; težave z besediščem; pogosta napačna   raba posameznih jezikovnih struktur; izgovor je pogosto neustrezen, vendar je sporočilo še možno razumeti.

**ocena dobro**: glede na nalogo primerna komunikacija, vendar omejena na krajše povedi; dijak/inja je zmožen razumeti in posredovati bistvene informacije, le da ponekod potrebuje malo več časa; besedišče je večkrat skromno in nekaj težav pri izbiri ustreznih besed; mestoma oblikoslovno-skladenjske napake; izgovor  je zadovoljiv.

**ocena prav dobr**o: nalogi ustrezna komunikacija; tekoče in povezano sporočanje, le samostojnost in prilagodljivost sta nekoliko manjši; občasni zastoji; manjše težave pri izbiri besedišča; nekaj težav pri zahtevnejših slovničnih strukturah in/ali izgovoru; ritem in intonacija ustrezata.

**ocena odlično**: samostojna in z nalogo skladna komunikacija; pravilno odzivanje na pobude oz. spremembe med pogovorom; pogovor poteka naravno; bogata in smiselna raba besedišče: brez napak oziroma manjše pomanjkljivosti pri rabi slovničnih struktur in/ali izgovoru; dijak tekoče in jasno izraža svoje misli.

**ZAKLJUČEVANJE OCEN OB KONCU POUKA:**

Končna ocena je sestavljena iz vseh ocen, ki jih dijak pridobi v šolskem letu in upošteva njegov napredek v posameznem učnem obdobju. Odraža celostno znanje in odnos do predmeta, ki se kaže tudi v sodelovanju pri učnem procesu. Zaključene ocene ne pridobimo z izračunavanjem aritmetične sredine.

**Dijak je ob koncu šolskega leta pozitivno ocenjen, če:**

* ima pozitivne ocene obeh pisnih nalog in ustnega ocenjevanja oz. nastopa
* je pridobil vse zahtevane ocene
* ima portfolio z vsemi zahtevanimi izdelki

**MINIMALNI STANDARDI (jezik)**

●     **BRALNO RAZUMEVANJE:**

Razume bistvo prebranega krajšega besedila in uspešno rešuje raznovrstne, njemu znane tipe nalog bralnega razumevanja.

●     **PISNO SPOROČANJE**:

Zna napisati krajši neformalni pisni sestavek na obravnavano temo.

●     **GOVORNO SPOROČANJE OZ. SPORAZUMEVANJE**:

Govori o obravnavanih temah, izgovarja razumljivo z občasnimi nepravilnostmi.

●     **SLUŠNO RAZUMEVANJ**E

Razume bistvo poslušanega besedila in uspešno rešuje raznovrstne, njemu znane tipe nalog slušnega razumevanja.

●           **BESEDIŠČE**

Prepozna in uporablja obravnavano besedišče.

●         **SLOVNICA**

V kontekstu zna uporabljati obravnavane slovnične strukture.